cyanic-selkie/wikianc huggingface dataset:
স্যামুয়েল বেল্লামি
জীবনী
তিনি শীঘ্রই কেপ কোড ত্যাগ করেন। তিনি ও তার বন্ধু পালগ্রেভস উইলিয়ামের (পালসগ্রেভ, পলগ্রেভ, পলগ্রেভস ও পলসগ্রেভ নামেও লিখা হয়।) সাথে ফ্লোরিডা উপকূলে ডুবে যাওয়া একটি স্প্যানীয় বহর থেকে মূল্যবান সাম্রগী সংগ্রহ করতে যাত্রা করেন। এই দুই সমুদ্র অভিযাত্রিক অবশ্য কিছু সাফল্য অর্জন করেন। দুই অভিযাত্রিক পরবর্তীকালে জলদস্যুতা শুরু করেন ও জলদস্যু ক্যাপ্টেন বেঞ্জামিন হর্নিগোল্ডের ক্রু হিসেবে যোগদান করেন। বেঞ্জামিন মারিয়ানি নামে একটি জাহাজের কামান্ডার ছিলেন ও তার ফার্স্ট ম্যাট ছিলেন আরেক বিখ্যাত জলদস্যু এডওয়ার্ড “ব্ল্যাকবিয়ার্ড” টীচ।
১৭১৬ সালের বসন্তে ক্রুরা হর্নিগোল্ডের বিরুদ্ধে অভিযোগ করেন, তিনি ইংল্যান্ডের কোন জাহাজ আক্রমণ করত না। ক্রুরা এটা নিয়ে একটি ভোটগ্রহণ করেন ও তাতে প্রায় অধিকাংশ ক্রুরাই সকল জাহাজ আক্রমণের পক্ষে মত দেন কিন্তু হর্নিগোল্ড এই সিদ্ধান্তের বিরোধিতা করায় মারিয়ানির ক্যাপ্টেন পদ থেকে পদচ্যুত হন এবং তার অনুসারীদের নিয়ে ভেসেল ত্যাগ করেন। এডওয়ার্ড টীচ তখন এই সিদ্ধান্তের কথা জানত না। বাকী ৯০ জন জলদস্যু ক্রু বেল্লামিকে তাদের নতুন ক্যাপ্টেন হিসেবে নির্বাচিত করে।
সুলতানা গ্যালি নামে একটি জাহাজ আটকের পর, অন্যান্য ক্রুদের মতামতের ভিত্তিতে তার বন্ধু পালসগ্রেভ উইলিয়ামকে মারিয়ানির কমান্ডার হিসেবে নিযুক্ত করেন এবং সুলতানাকে তার ফ্ল্যাগশিপ হিসেবে ব্যবহার শুরু করেন। বেল্লামি ও তার ক্রুদের সবচেয়ে বড় সাফল্য ছিল হুয়াইদা গ্যালি আটক। ১৭১৭ সালের মাঝামাঝি সময়ে তিনি হুয়াইদা গ্যালি আটক করেন।
আতাউর রহমান বাদশা মিয়া
প্রাথমিক জীবন
আতাউর রহমান বাদশা মিয়া ১৯৩৬ সালে গাইবান্ধার সাদুল্লাপুরের ফরিদপুরের আলদাদপুর গ্রামে জন্মগ্রহণ করেন। তার পিতা আফতাব উদ্দিন আহমেদ ফরিদপুর ইউনিয়নের ৪৮ বছর পঞ্চায়েত প্রেসিডেন্ট ছিলেন।
রাজনৈতিক জীবন
আতাউর রহমান বাদশা মিয়া ১৯৬২ সালে পূর্ব পাকিস্তান প্রাদেশিক পরিষদের সদস্য (এমপিএ) নির্বাচিত হন। ১৯৬৫ সালে তিনি প্রাদেশিক পরিষদের সদস্য (এমপিএ) নির্বাচিত হন। ১৯৬৫ সালে পাকিস্তান কেন্দ্রীয় সরকারের খাদ্য ও কৃষি মস্ত্রণালয়ের পার্লামেন্টারী প্রেসিডেন্ট হিসেবে দায়িত্ব পালন করেন।
মৃত্যু
আতাউর রহমান বাদশা মিয়া ২৫ মে ১৯৯০ সালে মৃত্যুবরণ করেন।
রামচন্দ্র দত্ত
রামচন্দ্র দত্ত (৩০ অক্টোবর ১৮৫১ — ১৭ জানুয়ারি ১৮৯৯) ছিলেন শ্রীরামকৃষ্ণ পরমহংসদেবের পরম ভক্ত, গৃহী সন্ন্যাসী ও লেখক।  তিনি ভারতীয় হিন্দু সন্ন্যাসী, দার্শনিক, লেখক, সংগীতজ্ঞ এবং সমাজ সংস্কারক  স্বামী বিবেকানন্দর আত্মীয় ছিলেন । স্নাতক হওয়ার পর সরকারী চাকরি নেন ও রসায়ন গবেষণায় নিযুক্ত ছিলেন। তিনি দেশজ ওষধিগাছপালার নির্যাস হতে রক্ত আমাশয়ের প্রতিষেধক আবিষ্কার করেন এবং "আধুনিক বিজ্ঞান"-এর প্রসারে কাজ করেন।
রামচন্দ্রশ্রীরামকৃষ্ণ পরমহংসদেবের শিষ্য হন এবং নরেন্দ্রনাথ দত্তকে তিনি দক্ষিণেশ্বরে নিয়ে যান এবং রামকৃষ্ণের সাথে সাক্ষাত করাতে উদ্দমী হন। তিনি ১৮৯৯ খ্রিস্টাব্দের ১৭ ই জানুয়ারি হৃদরোগে ও দীর্ঘস্থায়ী হাঁপানির কারণে মারা যান।
জন্ম ও প্রারম্ভিক জীবন
পিতা নৃসিংহ প্রসাদ দ্বিতীয়বার বিবাহ করলে, রামচন্দ্র সৎমা' কে মানিয়ে নিতে না পেরে এক আত্মীয়ের বাড়িতে বসবাস করতে থাকেন
বহু প্রতিকূলতার মাঝে রামচন্দ্র জেনারেল অ্যাসেম্বলি ইন্সটিটিউটে পড়াশোনা করেছেন। তারপর তিনি কলকাতার ক্যাম্বেল মেডিক্যাল স্কুলে ভর্তি হন ও স্নাতক হন।
তিনি কৃষ্ণপ্রেয়সীকে বিবাহ করেন এবং বিবাহের সময় নরেন্দ্রনাথের সাথে ঘনিষ্ঠ সহযোগী ও বন্ধুত্বের সম্পর্ক ছিল।
কর্মজীবন
স্নাতক হওয়ার পর ১৮৫৭ খ্রিস্টাব্দে রামচন্দ্র মেডিক্যাল কলেজে রসায়ন গবেষণাগারে কুইনাইন রিসার্চ প্রফেসরের সহকারী হিসাবে যোগ দেন। তার আর্থিক অবস্থা সচ্ছল হলে তিনি মধ্য কলকাতায় একটি বাড়ি কেনেন।
কর্মক্ষেত্রে তার এক বৃটিশ  কর্মকর্তা সি এফ উডের কাছে রসায়নশাস্ত্র শেখেন। তিনি দেশজ ওষধি গাছপালার নির্যাস হতে রক্ত আমাশয় নিরাময়ের জন্য প্রতিষেধক আবিষ্কার করেন। তিনি  সরকারের স্বীকৃতিও  লাভ করেন। অগ্রণী চিকিৎসকেরা প্রেসক্রিপশনে তার আবিষ্কৃত প্রতিষেধক লিখতে শুরু করেন। ফলস্বরূপ,  রামচন্দ্র প্রচুর খ্যাতি অর্জন করেন। তিনি 'কেমিস্ট্র অ্যাসোসিয়েশন অব লন্ডন'-এর সদস্য হন এবং সরকারের রাসায়নিক পরীক্ষক পদে উন্নীত হন। সেই সাথে তিনি কলকাতা মেডিক্যাল কলেজে রসায়নশাস্ত্রের অধ্যাপকও  হন। এইসময় কৃমি ও জ্বরের প্রতিকারে কুটছে বা কুড়ি থেকে 'কুড়চিসীন'আবিষ্কার করেন। তিনি ডা.মহেন্দ্রলাল সরকার প্রতিষ্ঠিত বিজ্ঞানশালায়ও রসায়নশাস্ত্রের উপদেশ দিতেন।
আধুনিক বিজ্ঞানচর্চার ফলে তিনি নাস্তিক ও যুক্তিবাদী হয়ে ওঠেন। তিনি প্রায়ই বলতেন  —
তার  ঈশ্বর ও ধর্মীয় বিষয়ে ভালো জ্ঞান ছিল। নাস্তিকতার  দৃষ্টিতে ভালো বক্তব্য রাখতেন এবং তার এই ভাবনা পাঁচ বছর চলেছিল।
আকস্মিকভাবে তার কনিষ্ঠা  কন্যা সন্তানের মৃত্যুতে গভীর দুঃখ পান আত্ম প্রতিফলনে ঈশ্বরের প্রতি মনোভাবে  তত্ত্বান্বেষণের সূচনা হয় তার। সান্ত্বনা পেতে তিনি ব্রাহ্ম খ্রীষ্ট হিন্দু ধর্মীয় বিশ্বাসে নির্ভর করতে চাইলেন, কিন্তু  ঈশ্বর সম্পর্কে তার জিজ্ঞাস্য বিষয়ের সন্ধান মিলল না। অবশেষে ১৮৭৯ খ্রিস্টাব্দের ১৩ ই নভেম্বর তার এক বন্ধু গোপাল চন্দ্র মিত্র ও  মাসতুতো ভাই মনোমোহন মিত্রের সাথে  দক্ষিণেশ্বরে এসে শ্রীরামকৃষ্ণের দর্শনলাভ করেন। দর্শনমাত্র তার হৃদয় শান্ত হয়। এই ঘটনা ছিল তার জীবনের এক সন্ধিক্ষণ।তিনি ঠাকুরের একনিষ্ঠ  ভক্ত হন এবং তার কাছে নিয়মিত  যাতায়াত শুরু করেন এবং তিনিই যে তার আরাধ্য দেবতা তা অনুভব করতে থাকেন। ১৮৮০ এবং ১৮৮১ খ্রীষ্টাব্দে রামকৃষ্ণ তাঁহার গৃহে শুভাগমন করেন। ফলে রামচন্দ্রের মন আমূল পরিবর্তন আসে । তিনি ও মনোমোহনবাবু একযোগে রামকৃষ্ণকে অবতার হিসাবে  প্রচার করতে থাকেন। রামচন্দ্র  এই বিষয়ে অনেক বক্তৃতা করেন। ১৮৮৬ খ্রিস্টাব্দের ২ রা জুন বাংলা ক্যালেন্ডার অনুসারে বৈশাখের পূর্ণিমার দিন শ্রীরামকৃষ্ণ রামচন্দ্রের বাড়িতে যান, সেদিনটি এক উৎসবে পরিণত হয়েছিল।
আধ্যাত্মিক জীবন
রামচন্দ্র দত্ত শ্রীরামকৃষ্ণের  গৃহী শিষ্য ছিলেন । তিনি তার গুরু সম্পর্কে এমন ভাব ও ভালবাসা অনুভব করতেন যে,  তার গুরু, এমনকি গুরুর বাহক ও বাহন যেখানে গমন করত সেস্থান যেন পবিত্র হয়ে যেত
১৮৮২ - ৮৬ খ্রিস্টাব্দে  শ্রীরামকৃষ্ণের শিষ্যদের মধ্যে দুটি গোষ্ঠী ছিল — গৃহী শিষ্য গোষ্ঠী যার মধ্যে রামচন্দ্র দত্ত ছিলেন এবং অপর এক গৃহত্যাগী শিষ্য গোষ্ঠী যার অন্যতম হলেন — তার মাসতুতো ভাই নরেন্দ্রনাথ দত্ত (পরবর্তীতে স্বামী বিবেকানন্দ)। এদের মধ্যে সাংস্কৃতিক দ্বন্দ্ব ছিল।
গুরুর প্রতি রামচন্দ্রের ভক্তি এতটাই গভীর ছিল যে, ১৮৮৬ খ্রিস্টাব্দে ১৬ ই আগস্ট শ্রীরামকৃষ্ণের প্রয়াণে গঙ্গার তীরে তার দেহ সংস্কারের  পর দেহাবশেষ-বিভূতি তার কাশীপুরের শ্মশানঘাট  থেকে এক কলসে সংগ্রহ করে প্রথমে রামকৃষ্ণদেবের বাসকক্ষে বিছানায় রাখা হয়েছিল। সময় বিবেকানন্দ রামকৃষ্ণের জীবনের রহমতের ঘটনা বর্ণনা করে শোকাহত শিষ্যদের শান্ত করতে চেয়েছিলেন। রামচন্দ্র শ্রীরামকৃষ্ণের দেহাবশেষ-বিভূতিপূর্ণ  কলসটি  তার কাঁকুড়গাছির বাড়িতে রাখতে চেয়েছিলেন। কিন্তু বিবেকানন্দর সহকর্মীরা বিবেকানন্দর সম্মতিতে এক কৌশল অবলম্বন করে। তারা অর্ধেকেরও বেশিরভাগ দেহাবশেষ-বিভূতি অন্য একটি কলসে ভরেন এবং আগেরটি রামচন্দ্র কে দিয়ে দেন। রামচন্দ্র সেটি ২৩ শে আগস্ট জন্মাষ্টমীর দিন তার কাঁকুড়গাছির বাড়িতে যোগোদ্যানে প্রতিষ্ঠা করেন।
শ্রীরামকৃষ্ণের প্রতি তার ভক্তি এত গভীর ছিল যে, প্রভুর এই অবশিষ্টাংশ নিয়ে পবিত্র জ্ঞানে এক মন্দির স্থাপন করেন। তিনি এখানে কেবল উপাসনা করতেন না, তিনি প্রচার করতেন যে, রামকৃষ্ণ ছিলেন ঈশ্বরের এক প্রতিভূ — এক অবতার। তিনি তার প্রভুর কাছ থেকে অর্জিত  আধ্যাত্মিক জ্ঞানে একজন 'ধর্ম-প্রচারক' হয়ে যান। ১৮৯৩ খ্রিস্টাব্দ হতে ১৮৯৭ খ্রিস্টাব্দে শ্রীরামকৃষ্ণের জীবন ও শিক্ষার উপর কলকাতার স্টার, সিটি এবং মিনার্ভা থিয়েটার্স সহ বিভিন্ন স্থানে আঠারোটি সর্বজনীন বক্তৃতা করেন। ১৮৯৩ খ্রিস্টাব্দের এক শুক্রবারে তার প্রথম বক্তৃতার শিরোনাম ছিল — " রামকৃষ্ণ পরমহংস কি অবতার?"
আধ্যাত্মিক জ্ঞানে আধারিত হয়ে তিনি মিতব্যয়ী জীবন যাপন করতেন। সিমলার বাড়িতে স্ত্রী-সন্তান নিয়ে বসবাস করতেন, কিন্তু সেখান থেকে প্রতিদিন কাঁকুড়গাছির যোগোদ্যানে পূজার জন্য যাওয়া এক নির্দিষ্ট নিয়মে পরিণত হয়েছিল। সরকারি কর্মজীবনে তিনি জনসাধারণ ও সরবরাহকারীদের সাথে আচরণে অত্যন্ত শৃঙ্খলা বজায় রাখতেন। তিনি সরকারি সরবরাহ ও বিতরণে তাদের মানের ত্রুটি হলে বা বিনিময়ে  কোন রকমের অনুগ্রহ স্বীকার করতেন না।
কবরডাঙা
কবরডাঙা ভারতের পশ্চিমবঙ্গের দক্ষিণ কলকাতার একটি লোকালয়। এটি কলকাতা পৌরসংস্থার একটি অংশ।
রামচন্দ্র দত্ত
আধ্যাত্মিক জীবন
ব্যক্তিগত জীবনে তিনি এতটাই দার্শনিক হয়ে ওঠেন যে, যখন তার এক কন্যা অগ্নিদগ্ধ হয়ে মারা যায়, তার উদাসী প্রতিক্রিয়া ছিল - 'প্রভু আমাকে সেই কন্যাটিকে দিয়ে ছিলেন আর তিনিই তাকে নিয়ে নিলেন, সুতরাং কেন আর বিলাপ করব?'
পরবর্তী জীবন
রামচন্দ্রের তপস্বীর জীবনযাপন স্বাস্থ্যের উপর খারাপ প্রভাব ফেলেছিল। ১৮৯৮ খ্রিস্টাব্দে তিনি আমাশয়ে আক্রান্ত হলে তার দীর্ঘস্থায়ী ডায়াবেটিস এবং কার্বনকলের সমস্যাকে জটিল করে তোলে। স্ত্রী, বন্ধু বান্ধব ও শিষ্যদের  পরিচর্যার মাঝে ১৮৯৯ খ্রিস্টাব্দের ১৭ই জানুয়ারি তার স্বাস্থ্যের অবনতি হয় হৃদরোগে আর দীর্ঘস্থায়ী হাঁপানিতে এবং শেষ নিঃশ্বাস ত্যাগ করেন। তার ইচ্ছানুসারে যোগোদ্যানে শ্রীরামকৃষ্ণের মন্দির সংলগ্ন স্থানে তার দেহাবশেষ সমাহিত করা হয়। তিনি চেয়েছিলেন যেন তার দেহাবশেষের স্বল্পাংশ যোগোদ্যানের প্রবেশদ্বারে কবরস্থ করা হয়, প্রভুর শিষ্যেরা যখন উদ্যানে প্রবেশ করবেন আমার মস্তক  তাদের পায়ের স্পর্শ পাবে চিরকাল।"
স্বামী বিবেকানন্দের সঙ্গে সম্পর্ক
থাম্ব|রামচন্দ্র দত্ত স্বামী বিবেকানন্দের আত্মীয় ছিলেন এবং তাঁকে দক্ষিণেশ্বরে গিয়ে রামকৃষ্ণের সঙ্গে দেখা করতে রাজি করান। রামচন্দ্র ছিলেন নরেন্দ্রনাথ  দত্তর মাতা ভুবনেশ্বরী দেবীর  ভ্রাতুষ্পুত্র। তিনি নরেন্দ্রনাথের থেকে বয়সে বারো বছরের বড় ছিলেন, কিন্তু ভুবনেশ্বরী দেবী তাকে নিজের সন্তান হিসাবে গণ্য করতেন। নরেন্দ্রনাথের ছোট ভাই মহেন্দ্র নাথ ছোটবেলা থেকেই রামচন্দ্রকে জ্যেষ্ঠ ভ্রাতা হিসাবেই জানতেন।
১৮৮১ খ্রিস্টাব্দের নভেম্বর সুরেন্দ্রনাথ মিত্রের বাড়িতে আয়োজিত সভায় গৃহী শিষ্যদের মধ্যে  রামচন্দ্র ও তার ষোল বৎসর বয়সী মাসতুতো ভাই নরেন্দ্রনাথ দত্তের উপস্থিতিতে শ্রীরামকৃষ্ণ  খুশী হন। নরেন্দ্রনাথ তখনো ছাত্র ছিলেন এবং এই রকম সভা-সমাবেশে গান করতেন। রামকৃষ্ণ কিশোরটির গান খুব পছন্দ করতেন এবং রামচন্দ্র ও সুরেন্দ্রকে প্রায়শই  বলতেন কিশোরটিকে দক্ষিণেশ্বরে নিয়ে আসতে। তিনি নরেন্দ্রনাথের সাথে দেখা করতে এতটাই উদগ্রীব হতেন যে, তিনি একদিন সরাসরি নরেন্দ্রকে বলেন তার সাথে দেখা করতে। রামকৃষ্ণ নরেন্দ্রের প্রতি এতটাই অনুরাগী ছিলেন এবং এর প্রভাব এত  গভীর ছিল যে, নরেন্দ্রের সাথে দেখা না হওয়া পর্যন্ত ছয় মাস ধরে কেবলই কেঁদেছিলেন। নরেন্দ্রনাথ কিন্তু রামকৃষ্ণকে এক বাতিকগ্রস্ত লোক ভেবেই সময় নিয়েছিলেন।
১৮৯৮ খ্রিস্টাব্দে যখন রামচন্দ্র গুরুতর অসুস্থ হন, পশ্চিমী দেশগুলি থেকে ফিরে আসার পর স্বামী বিবেকানন্দ তার খুড়তুতো ভাইয়ের স্বাস্থ্যের খোঁজখবর নিতে রামচন্দ্রের কাছে যান। সেসময় সেখানে কেউ না থাকার কারণে বিবেকানন্দ তাকে সহায়তা করেন এমনকি রামচন্দ্রকে শৌচাগারে নিতে পায়ে চপ্পল পরাতে পর্যন্ত সাহায্য করেন। বিবেকানন্দের এই আসাটা আর তার দয়ালু ব্যবহার, রামচন্দ্রের কাছে এতটাই মর্মস্পর্শী ছিল যে, অশ্রুসিক্ত নয়নে রামচন্দ্র বলেন -
রচিত জীবনীগ্রন্থ
রামচন্দ্র সম্মত হন এবং পরবর্তীতে লেখেন শ্রীশ্রীরামকৃষ্ণ পরমহংসদেবের জীবনবৃত্তান্ত যা কিনা পরে  তত্ত্ব-প্রকাশিকা নামে বহুল প্রচলিত হয়। এই সময় একটি বাংলা মাসিক পত্রিকা তত্ত্ব-মঞ্জরী তার সম্পাদনায় প্রকাশিত হত।
জ্যোতিষ মিত্র
জ্যোতিষ মিত্র (এপ্রিল ১৯২৬ – ২৯ জুন ১৯৭১) একজন ভারতীয় ক্রিকেটার ছিলেন। তিনি ১৯৫০ থেকে ১৯৫৯ সালের মধ্যে বাংলার হয়ে ছয়টি প্রথম-শ্রেণীর ম্যাচ খেলেন।
ক্বআ
ক্বআ হচ্ছে ছাদযুক্ত অভ্যর্থনা কক্ষ যা ইসলামী বিশ্বের গৃহ স্থাপত্যকলায় পরিলক্ষিত হয়। মধ্যযুগের ইসলামী গৃহস্থাপত্যে এটা সাধারণ হলরুম ধরনের ছিলো। ক্বআ এর পরিকল্পনা সম্ভবত ধর্মীয় ভবনের চতুষ্কোণ নকশা থেকে এসেছে। এগুলো পুরুষ অতিথিদের অভ্যর্থনা কাজে ব্যবহৃত হয় যেখানে তারা উঁচু স্থানের উপর বসতে পারে।
গঠন
সাধারণত ধনী লোক যেমন ব্যবসায়ী অথবা স্থানীয় রাজনৈতিক ব্যক্তিবর্গের গৃহে ক্ব'আ দেখতে পাওয়া যায়। নীচতলায় অথবা প্রথমতলায় ক্ব'আ নির্মাণ করা হয়। ক্ব'আর প্রবেশপথ সাধারণত গৃহের অর্ধ-ব্যক্তিগত উঠোনের দিকে মুখকরা থাকে।
ক্ব'আ কে বর্ণনা করা যেতে পারে উঠোন এবং ইয়ান এর সন্নিবেশ। ক্ব'আর অংশ সমূহের মধ্যে আছে দূরক্ব'আ নামে কেন্দ্রের নিচু অংশ যেখানে অতিথিরা খোলাপথ দিয়ে প্রথমে আসে, এবং তাযার নামক উঁচু বসার জায়গা যেখানে অতিথিরা তাদের জুতা খুলে দিওয়ানে বসেন যা দেয়ালের পাশ ঘেষে মেঝের উপর রাখা একটি বসার স্থান। তাযার একধরনের ইওয়ানের মধ্যে বসানো থাকে। সাধারণত ক্ব'আ এর মধ্যে দুটি ইওয়ান পরষ্পর মুখোমুখি করে বসানো থাকে।
দূরক্ব'আ এর আক্ষরিক অর্থ ক্ব'আর প্রবেশপথ। অনেক সময় দূরক্ব'আর দুপাশে দুটি তাযার থাকে। দূরক্ব'আ অংশে শীতলীকরণ ঝর্ণা বা ফাউন্টেন ফাসকিয়া বসানো হয়, যা ইসলামী স্থাপত্যশৈলীর উদাহরণ। ফাসকিয়া ঘরের মধ্যে একটি শব্দ তৈরি করে।
বসার উঁচু স্থানের নাম তাযার যা ইওয়ান অংশে অবস্থিত। ক্ব'আর পরিপূর্ণ গঠনে দুটো ইওয়ান থাকে। তাযারে পুরুষ অতিথিরা বসেন যেখানে ভৃত্যেরা খাবার অথবা কফি পরিবেশন করেন। কিছু কিছু স্থানে তাযারের কাছে একটি অতিরিক্ত প্রবেশপথ দেখা যায় যার মাধ্যমে ভৃত্যেরা ফল পানীয় ইত্যাদি পরিবেশন করে থাকে। তাযাজের পাশের দেয়ালে তাক দেখতে পাওয়া যায় যেখানে সিরামিক পাত্র, খোঁদাই করা ধাতবকর্ম কিংবা বই সাজিয়ে রাখা হয়। দেয়াল সাজানোয় ব্যবহৃত হয় আরবি ক্যালিগ্রাফি,  কবিতা কিংবা ইসলামী বিশ্বের উল্লেখযোগ্য কোন শিল্প ইত্যাদি। ইওয়ানদুটির দেয়ালের পাশ সাজাতে অনেক সময় মাশ্রাবিয়া ব্যবহৃত হয়। অনেকসময় মসব নামক সুসজ্জিত কুলুঙ্গি দেখা যায়। এ ধরনের কুলুঙ্গি মসজিদে দেখা যায়। কুলুঙ্গির উপরের ছাদ মুকারনাস মিনিয়েচার দিয়ে সাজানো হয়। ইওয়ানের ছাদ সাধারণত দুরক্বআর ছাদ থেকে নিচু হয়ে থাকে। প্রথমদিকের ক্ব'আ তে ইওয়ানসমূহে সাধারণত ব্যারেলের মত হতো যেমন কায়রোর আল-দারদির গৃহের ক্ব'আ। মামলুক ক্ব'আর একটি ইওয়ানে জানালা (মালকাফ বা বাধাহাঞ্জ) থাকতো যার মাধ্যমে বাতাস চলাচল করতে পারে। দূরক্ব'আর উঁচু ছাদে ষড়ভুজাকৃতির শুখশিখা নামক আকাশআলোর ব্যবস্থা থাকে যার দ্বারা ভেতরে আলো আসে কিংবা এটা লণ্ঠন দিয়ে সাজানো হয়।
অভ্যন্তরীণ সজ্জা
ক্বআ তে প্রচুর উজ্জ্বল রঙ আর জটিল বিন্যাসের নকশা ব্যবহার করা হয়ে থাকে। রুমের নকশার প্রকাশে অনেকসময় গৃহকর্তা নিজের জাঁকজমক দেখিয়ে থাকে। অবস্থানভেদে ক্বআ তে বিভিন্নশৈলীর নকশা দেখা যায়।
ক্বআর দেয়াল সাধারণত সাইপ্রাস, পপলার কিংবা মালবেরি কাঠের প্যানেল দিয়ে তৈরি করা হয়। আজামি শৈলীর ক্বআতে কাঠের দেয়ালের সংগে জিপসাম মিশ্রণ ব্যবহার করে পৃষ্ঠের উচ্চতা বাড়ানো হয়, ধাতব পাতা (টিন, রূপা, সোনা) দিয়ে সাজানো হয় এবং এরপরে ছবি আঁকা হয়। পুরো দেয়াল পলিশ করা হয়ে থাকে। বর্তমানে পুরাতন ক্ব'আর দেয়াল অনুজ্বল দেখালে একদা এগুলোতে প্রচুর উজ্জ্বল রঙ ব্যবহার করা হতো। অনেক নতুন গৃহে যেমন দামেস্কর ঘরবাড়িতে উজ্জ্বল সবুজ, নীল এবং বেগুনী রঙের ব্যবহার দেখা যায়। মেঝে পাথর কেটে তৈরি করা হতো।
ব্যবহার
ক্বআ হচ্ছে আধুনিক দিনের অতিথিদের বসার জায়গার এবং থাকার জায়গার একটি ইসলামী সংস্করণ। মিশরীয়,  অটোমান এবং অন্যান্য ইসলামী বিশ্ব যেমন সিরিয়ায় গৃহ স্থাপত্যে ক্বআ দেখতে পাওয়া যায়। ক্বআর জন্যে নির্দিষ্ট কোন আসবাব ব্যবহৃত হয় না। প্রয়োজন অনুসারে বিভিন্ন আসবাব ব্যবহার করা হয়। গৃহউঠোনের উত্তরদিকে ক্বআ নির্মাণ করা হয় ফলে শীতকালে সূর্যালোকের সুবিধা পাওয়া যায়। গ্রীষ্মকালের ক্বআ ব্যবহারের জন্যে এতে বাতাস চলাচলের ব্যবস্থা রাখা হয়। ক্বআ ঘুমানোর কক্ষ হিসেবেও ব্যবহৃত হয়। এরকম ক্ষেত্রে ঘুমানোর কাজে ব্যবহৃত বিছানাপত্র এবং কার্পেট রাখার জন্য বড় আকারের কুলুঙ্গি থাকে।
রেজা শাহ
রেজা শাহ পাহলভী (জন্ম: ১৫ মার্চ, ১৮৭৮ - মৃত্যু: ২৬ জুলাই, ১৯৪৪) মাজান্দারান প্রদেশের ইরান আলাশত এলাকায় জন্মগ্রহণকারী ইরানের শাহানশাহ ছিলেন। ১৯২৫ থেকে ১৯৪১ মেয়াদে ইরান সাম্রাজ্য পরিচালনা করেন।
১৯২৫ সালে ব্রিটিশ সহায়তায় অভ্যুত্থানের মাধ্যমে কাজার রাজবংশের শেষ শাহ আহমদ শাহ কাজার ক্ষমতাচ্যূত হন ও তিনি পাহলভী রাজবংশের সূচনা করেন। ১৬ সেপ্টেম্বর, ১৯৪১ তারিখে অ্যাংলো-সোভিয়েত বাহিনী ইরান অভিযান করলে তাকে জোরপূর্বক ক্ষমতা থেকে সরানো হয়। তিনি সাংবিধানিকভাবে রাজতন্ত্রের সূচনা করেন। কিন্তু ১৯৭৯ সালে ইরানি বিপ্লবের প্রেক্ষিতে পাহলভী সাম্রাজ্যের পতন ঘটে। তার আমলে অনেক সামাজিক, অর্থনৈতিক ও রাজনৈতিক পুণর্গঠনের সূত্রপাত হয়। এরফলেই আধুনিক ইরান রাষ্ট্রের ভিত্তি প্রতিষ্ঠিত হয়।
প্রারম্ভিক জীবন
১৮৭৮ সালে মেজর আব্বাস আলী খান ও নুশাফারিন আয়রোমলু দম্পতির সন্তান হিসেবে জন্মগ্রহণ করেন। তার মা সম্ভ্রান্ত জর্জীয় মুসলিম পরিবার থেকে এসেছেন। রেজা শাহের জন্মের অনেক বছর পূর্বে সংঘটিত রুশ-পারস্য যুদ্ধের প্রেক্ষিতে তারা পারস্যে অভিবাসিত হতে বাধ্য হয়েছিলেন। তার বাবা ৭ম সাভাদকুহ রেজিমেন্টে কমিশন্ডপ্রাপ্ত হন ও ১৮৫৬ সালে অ্যাংলো-পারস্য যুদ্ধে অংশগ্রহণ করেছিলেন।
বাবার মৃত্যুর পর রেজার মা তেহরানে অবস্থানরত তার ভাইয়ের বাড়ীতে অবস্থান করেন। ১৮৭৯ সালে মায়ের পুণর্বিবাহের প্রেক্ষিতে রেজা শাহ তার চাচার তত্ত্বাবধানে থাকেন। এরপর পারিবারিক বন্ধু ও পারস্য সেনাবাহিনীর কর্মকর্তা আমির তুমান কাজিম খানের কাছে তাকে পাঠানো হয়। ষোল বছর বয়সে পারস্য কস্যাক ব্রিগেডে তিনি যোগ দেন।
কর্মজীবন
১৯১৮ সালে পারস্য কস্যাক ব্রিগেডের জেনারেল হিসেবে পদোন্নতি পান। ১৯২৫ সালে কাজার রাজতন্ত্রের পতনের পূর্বে সর্বশেষ কর্মকর্তা হিসেবে নিশান-ই-আকদান উপাধী পান।
রুশ বিপ্লবের পর পারস্য যুদ্ধক্ষেত্রে পরিণত হয়েছিল। ১৯১৭ সালে ব্রিটেন রাশিয়ায় আক্রমণ পরিচালনার্থে ইরানকে ব্যবহার করে। কিন্তু ব্রিটেনের ব্যর্থতায় সোভিয়েত ইউনিয়ন পারস্যের উত্তরাংশ দখল করাসহ পারস্য সোভিয়েত সমাজতান্ত্রিক প্রজাতন্ত্র গঠন করে। ১৯২০-এর দশকে রাশ্টে জাঙ্গালিস, কুর্দ, আর্মেনীয় ও আজারবাইজানীদের নিয়ে গঠিত ১,৫০০ সদস্যের গেরিলা বাহিনী তেহরান অভিমুখে যাত্রা করে। এরফলে রাজধানীতে গভীর রাজনৈতিক সঙ্কটের সৃষ্টি করে।
১৪ জানুয়ারি, ১৯২১ তারিখে ব্রিটিশ জেনারেল আয়রনসাইড রেজা খানকে তাবরিজ ব্যাটলিয়নের নেতৃত্বে দেন। ব্রিটিশদের দিক-নির্দেশনায় একমাস পর রেজা খানা তিন-চার হাজার সৈনিক নিয়ে রাজধানী তেহরান দখল করেন। তিনি পূর্বতন সরকারের পতন ঘটান ও সৈয়দ জিয়াউদ্দিন তাবাতাবাইকে প্রধানমন্ত্রী হিসেবে মনোনীত করেন। ইরানের সংবিধান অনুযায়ী ১২ ডিসেম্বর, ১৯২৫ তারিখে মজলিসের সদস্যরা তাকে ইরানের শাহরূপে ঘোষণা করে। ২৫ এপ্রিল, ১৯২৬ তারিখে তিনি শপথ নেন। পরবর্তীতে তার সন্তান মোহাম্মদ রেজা পাহলভী পারস্যের মুকুটধারী হন।
৮ জুন, ১৯৩২ তারিখে ব্রিটিশ দূতাবাস থেকে এক প্রতিবেদনে জানানো হয় যে, ক্ষমতা পুঞ্জীভূত করতে ব্রিটিশ সরকার রেজাকে সহায়তা করতে প্রস্তুত।
অবদান
তার আমলে ট্রান্স-ইরানিয়ান রেলপথ নির্মিত হয় ও আধুনিক শিক্ষা ব্যবস্থার প্রবর্তন ঘটে। তেহরান বিশ্ববিদ্যালয়ও তার আমলেই প্রতিষ্ঠিত হয়েছিল। অনেক ইরানি ছাত্রকে ইউরোপীয় শিক্ষায় সম্পৃক্ত করতে তার সরকার সহায়তা করে। এছাড়াও, জনস্বাস্থ্যের আধুনিকায়ণেও তার সরকার ভূমিকা রাখে।
নির্বাসন
১৯৪১ সালের আগস্টে দ্বিতীয় বিশ্বযুদ্ধ চলাকালে মিত্রশক্তির পক্ষ থেকে যুক্তরাজ্য ও সোভিয়েত ইউনিয়ন ইরান আক্রমণ করে। ব্রিটিশ ও সোভিয়েত শক্তির প্রচণ্ড আক্রমণের মুখে ইরানের সশস্ত্রবাহিনী সহজেই পরাজিত হয়। উইনস্টন চার্চিল মিত্রবাহিনীর বিজয়ে ইরানকে বিজয়ের সেতুরূপে আখ্যায়িত করেন । ১৯৪১ সালের ১৬ সেপ্টেম্বর মিত্রশক্তি রেজা শাহকে তার পুত্র মোহাম্মদ রেজা পাহলভীর কাছে জোরপূর্বক ক্ষমতা হস্তান্তর করতে বাধ্য করে।
ব্রিটিশ ও সোভিয়েত সেনাদের নিয়ন্ত্রণে ইরানের অবস্থান থাকায় রেজা শাহকে নির্বাসনে পাঠাতে একমত হয়। ব্রিটিশ সেনাবাহিনী তার সম্মতিতে পুরো পরিবারকে মৌরিতাসে নিয়ে যায়। এরপর দক্ষিণ আফ্রিকার ডারবান থেকে জোহানেসবার্গে তিনি বসবাস করেন। বেশ কয়েক বছর হৃদরোগে আক্রান্ত হবার পর ২৬ জুলাই, ১৯৪৪ তারিখে তার দেহাবসান ঘটে। মৃত্যুর পর তার শবদেহ মিশরের কায়রোয় আল রিফাই মসজিদে নেয়া হয় ও দাফন করা হয়।
ইয়ামালো-নেনেটস স্বায়ত্তশাসিত ওক্রুগ
ইয়ামালো-নেনেটস স্বায়ত্তশাসিত ওক্রুগ রাশিয়ার একটি যুক্তরাষ্ট্রীয় বিষয় (তিউমেন ওব্লাস্টের একটি স্বায়ত্তশাসিত ওক্রুগ)। এর প্রশাসনিক কেন্দ্র সালেখার্ড শহর, এবং বৃহত্তম শহর নয়াব্রস্ক। ২০১০ সালের আদমশুমারিতে ওক্রুগটির জনসংখ্যা ছিল ৫,২২,৯০৪ জন।
ভূগোল ও প্রাকৃতিক ইতিহাস
নেনেটস একটি আদিবাসী উপজাতি, যারা দীর্ঘকাল ধরে এই অঞ্চলে টিকে আছে। তাদের প্রাগৈতিহাসিক জীবনে মেরু ভাল্লুক গ্রহণ'সহ জীবিকা নির্বাহের জন্য শিকার এবং সংগ্রহের সঙ্গে জড়িত; মেরু ভাল্লুক (উরসাস মেরিটিমাস) শিকারের অনুশীলন বর্তমান সময় অবধি অব্যাহত রয়েছে।
জনসংখ্যার উপাত্ত
জনসংখ্যা: ৫২২,৯০৪ জন (২০১০ আদমশুমারি); ৫০৭,০০৭ জন (২০০২ আদমশুমারি); [১৬] ৪৮৬,১৬৪ জন (১৯৮৯ আদমশুমারি)। [১৭]
ডায়ান অ্যাকারম্যান
ডায়ান অ্যাকারম্যান (জন্ম ৭ অক্টোবর, ১৯৪৮) একজন আমেরিকান কবি, প্রাবন্ধিক এবং প্রকৃতিবিদ যিনি তার বিস্তৃত কৌতূহল এবং প্রাকৃতিক বিশ্বের কাব্যিক অনুসন্ধানের জন্য পরিচিত।
বই
তার ননফিকশনের কাজগুলির মধ্যে রয়েছে, অতি সম্প্রতি, দ্য হিউম্যান এজ: দ্য ওয়ার্ল্ড শেপড বাই আস, যা প্রকৃতি, মানুষের বুদ্ধিমত্তা উদযাপন করে এবং কীভাবে আমরা গ্রহে পরিবর্তনের প্রভাবশালী শক্তি হয়েছি তা অন্বেষণ করে; স্ট্রোক, অ্যাফাসিয়া এবং নিরাময় সম্পর্কে তার স্মৃতিকথা একশত নাম প্রেমের জন্য ;  ভোরের আলো, ভোর ও জাগরণের একটি কাব্যিক ধ্যান;  চিড়িয়াখানার স্ত্রী, দ্বিতীয় বিশ্বযুদ্ধের সময় ওয়ারশতে স্থাপিত আখ্যানমূলক ননফিকশন, মানুষ, প্রাণী এবং সহানুভূতির ধ্বংসাত্মক কাজের গল্প;  আধুনিক নিউরোসায়েন্সের উপর ভিত্তি করে মস্তিষ্কের বিস্ময় এবং রহস্য সম্পর্কে মনের আলকেমি ; আনন্দের চাষ, তার বাগানের একটি প্রাকৃতিক ইতিহাস; ডিপ প্লে, যা খেলা, সৃজনশীলতা এবং অতিক্রম করার জন্য আমাদের প্রয়োজনীয়তা বিবেচনা করে; ক্রাইসিস লাইন কাউন্সেলর হিসেবে তার কাজ সম্পর্কে একটি পাতলা থ্রেড ;  তিমি আলো দ্বারা বিরলতম এবং চাঁদের বিরল, যেখানে তিনি বিপন্ন প্রাণীদের দুর্দশা এবং মুগ্ধতা অন্বেষণ করেছেন;  এ ন্যাচারাল হিস্ট্রি অফ লাভ, প্রেমের অনেক দিক নিয়ে একটি সাহিত্যিক সফর; এক্সটেন্ডেড উইংসে, তার উড়ন্ত স্মৃতিকথা; এবং এ ন্যাচারাল হিস্ট্রি অফ দ্য সেন্স, পাঁচটি ইন্দ্রিয়ের অন্বেষণ।
অভিযোজন
অ্যাকারম্যানের বই, দ্য জুকিপার'স ওয়াইফের একটি চলচ্চিত্র রূপান্তর, যেটিতে জেসিকা চ্যাস্টেইন আন্তোনিনা Żabińska চরিত্রে অভিনয় করেছেন, ৩১মার্চ,২০১৭ -এ মার্কিন যুক্তরাষ্ট্রে মুক্তি পায়। চিড়িয়াখানার স্ত্রীর ওয়ারশ ঘেটো বিদ্রোহের আরও ছবি "দ্য হাউস আন্ডার দ্য ক্রেজি স্টার" নামের ওয়েবসাইটে দেখা যেতে পারে।
পুরস্কার ও সম্মাননা
২০১৫ সালে, অ্যাকারম্যানের দ্য হিউম্যান এজ ন্যাচারাল হিস্ট্রি লিটারেচার ক্যাটাগরিতে জাতীয় আউটডোর বই পুরস্কার জিতেছে এবং প্রকৃতির বিষয়ে লেখার জন্য পেয়েছেন নিউ ইংল্যান্ডের হেনরি ডেভিড থোরো পুরস্কার। ২০১২ সালে, তিনি একটি পুলিৎজার পুরস্কার এবং একটি ন্যাশনাল বুক ক্রিটিক সার্কেল পুরস্কারের জন্য একশত নামের জন্য ফাইনালিস্ট ছিলেন। চিড়িয়াখানার স্ত্রী ২০০৮ সালে একটি <i id="mwyA">ওরিয়ন</i> বই পুরস্কার পেয়েছিলেন। তিনি কেনিয়ন কলেজ থেকে ডি. লিট, গুগেনহেইম ফেলোশিপ, জন বুরোস নেচার অ্যাওয়ার্ড, লাভান কবিতা পুরস্কার পেয়েছেন এবং নিউ ইয়র্ক পাবলিক লাইব্রেরির সাহিত্যিক সিংহ হিসেবে সম্মানিত হয়েছেন। অ্যাকারম্যানের তিনটি <i id="mw0A">নিউইয়র্ক টাইমস</i> বেস্টসেলার রয়েছে: দ্য হিউম্যান এজ (২০১৪), দ্য জুকিপারস ওয়াইফ (২০০৮), এবং এ ন্যাচারাল হিস্ট্রি অফ দ্য সেন্স (১৯৯০)।  তিনি নিউ ইয়র্ক ইনস্টিটিউট ফর দ্য হিউম্যানিটিজ -এর ফেলো।
ব্যক্তিগত জীবন
২০১২অ্যাকারম্যান ঔপন্যাসিক পল ওয়েস্টকে বিয়ে করেছিলেন। তিনি নিউ ইয়র্কের ইথাকাতে থাকেন।
পারমাণবিক নিউক্লিয়াস
পারমাণবিক নিউক্লিয়াস বা পরমাণুর নিউক্লিয়াস (Atomic Nucleus) হলো ক্ষুদ্র ও ঘনত্বপূর্ণ অঞ্চল যা পরমাণুর কেন্দ্রে অবস্থিত প্রোটন ও নিউট্রনের সমন্বয়ে গঠিত। ১৯০৯ সালের গাইগার-মার্সডেনের স্বর্ণপাত পরীক্ষার উপর ভিত্তি করে ১৯১১ সালে আর্নেস্ট রাদারফোর্ড আণবিক নিউক্লিয়াস আবিষ্কার করেন। ১৯৩২ সালে যখন নিউট্রন আবিষ্কার হয়, ডিমিত্রি আইভ্যানেনকো ও অরনার হাইজেনবার্গ     প্রোটন ও নিউক্লিয়াস দ্বারা গঠিত নিউক্লিয়াসের মডেলের আরো উন্নতি সাধন করেন। পরমাণুর প্রায় সমস্ত ভরই এর নিউক্লিয়াসে পুঞ্জিভূত থাকলেও খুবই নগন্য পরিমাণ ভর ইলেকট্রন ক্লাউডের উপরও নির্ভর করে। নিউক্লিয়ার বলের মাধ্যমে প্রোটন ও নিউট্রন একত্রে যুক্ত হয়ে নিউক্লিয়াস গঠন করে।
নিউক্লিয়াসের ব্যাসের পরিসীমা হাইড্রোজেনের (একটি প্রোটনের ব্যাস) জন্য ১.৭৫ ফেম্টোমিটার (১.৭৫x১০−১৫ মি) হতে ১৫ ফেম্টোমিটার (ইউরেনিয়ামের মতো ভারী পরমাণুর ক্ষেত্রে) পর্যন্ত হতে পারে। পরমাণুর নিজস্ব ব্যাসের (নিউক্লিয়াস + ইলেকট্রন ক্লাউড) তুলনায় এই ব্যাস খুবই কম হয়ে থাকে। উদাহরণস্বরূপ, ইউরোনিয়ামের নিউক্লিয়াসের ব্যাস এর পরমাণুর তুলনায় প্রায় ২৩,০০০ গুন এবং হাইড্রেজেন প্রায় ১৪৫,০০০ গুন কম হয়।
ইতিহাস
আর্নেস্ট রাদারফোর্ড ১৯১১ সালে নিউক্লিয়াস আবিষ্কার করেন থমসনের পারমাণবিক প্লাম পুডিং মডেলের যথার্থতা নিরূপণ কালে। তবে এর আগেই জে.জে থমসন কর্তৃক ইলেকট্রন আবিষ্কৃত হয় এবং থমসন প্রস্তাব করেন - সার্বিকভাবে পরমাণু আধান নিরপেক্ষ হলেও পরমাণুর কোথায়ও না কোথাও ধনাত্মক আধানও বিদ্যমান। থমসন ধারণা করেন ধনাত্মক আধানের বলয়ের চারদিকে ঋণাত্মক আধান বিশিষ্ট ইলেকট্রন বিক্ষিপ্তভাবে ছড়ানো থাকে। পরবর্তীতে অর্নেস্ট রাদারফোর্ড ও তার গবেষণা সহায়ক হ্যান্স জেইজার এবং অর্নেস্ট মার্সডেনের সহায়তায় পাতলা ধাতুর পাতের দিকে ধাবিত আলফা কণা র (হিলিয়াম নিউক্লিয়াস) পথ বিচ্যুতি ঘটনা পরিলক্ষিত করেন। লক্ষ করে দেখা যায় যৎসামান্য পথবিচ্যুতি হয়ে ধনাত্মক আধান বিশিষ্ট আলফা কণা ধাতব পাত ভেদ করে চলে যায়। তবে আশ্চর্যের বিষয় এই যে, অনেকগুলো কণা খুব বেশি কোণে বিচ্যুতি হয়ে যায়। ইলেকট্রনের চেয়ে প্রায় ৮০০০ গুণ ভারী এবং দ্রুতগামী আলফা কণার এরূপ বিচ্যুতি কারণ পরমাণুস্থ শক্তিশালী বল। তিনি অনুভব করলেন, প্লাম পুডিং মডেল যথাযথ হতে পারে না। কেবল যদি ধনাত্মক ও ঋণাত্মক আধান একে অপরের থেকে আলাদা এবং সেই সাথে পরমাণুর সমস্ত ভর এর ধনাত্মক আধানে কেন্দ্রভূত থাকে তবেই আলফা কণার বিচ্যুতি ব্যাখ্যা করা যেতে পারে। এই পরীক্ষা থেকে প্রমাণিত হয়ে যে, নিউক্লিয়াস ভারী ও ধনাত্মক আধান বিশিষ্ট ঘনত্বপূর্ণ কেন্দ্র।
নামকরণ
নিউক্লিয়াস শব্দটি নেয়া হয়েছে ল্যাটিন শব্দ নিউক্লিয়াস (nucleus) হতে; ক্ষুদ্রতম নক্স (”বাদাম”) - যার মানে ফলের ভিতরে ছোট বীজের মতো বস্তু; ফলের শাঁস; কেন্দ্র বা মর্মস্থল। ১৮৪৪ সালে মাইকেল ফ্যারাডে পরমাণুর কেন্দ্রকে বুঝানোর জন্য এই শব্দটি ব্যবহার করলেও ১৯১২ সালে থেকে যেহেতু আধুনিক পারমাণবিক ত্বত্তের প্রস্তাবনা আর্নেস্ট রাদারফোর্ডের মাধ্যমে শুরু হয়, তাই বলা যায় নিউক্লিয়াস শব্দটি তাৎক্ষণিকভাবে পারমাণবিক ত্বত্তে নেয়া হয় নি। উদাহরণস্বরূপ, ১৯১৬ সালে গিলবার্ট এন. লুইস তার বিখ্যাত নিবন্ধ "অ্যাটম অ্যান্ড দ্য মোলিকিউল" - এ উল্লেখ করেছিলেন যে, "পরমাণু কার্নেল এবং বহিরাগত পরমাণু বা শেল দ্বারা গঠিত।"
নিউক্লিয়াসের বিকাশ প্রক্রিয়া
নিউট্রন ও প্রোটন দ্বারা গঠিত পরমাণুর নিউক্লিয়াস অধিকতর মৌলিক কণার আবির্ভাবে কোয়ার্কে পরিণত হয়। কোয়ার্কগুলো একে অপরের সাথে শক্তিশালী নিউক্লীয় বলের মাধ্যমে যুক্ত থাকে নির্দিষ্ট স্থিতিশীল হেডরনের সংমিশ্রণ তৈরী করে যা ব্যারন নামে পরিচিত। প্রতিটি ব্যারন থেকে নির্গত শক্তিশালী নিউক্লীয় বলকে এমনভাবে বিস্তার লাভ করতে হবে যেন ধনাত্মক চার্জযুক্ত প্রোটনের মধ্যবর্তী তড়িৎ বিকর্ষণ বল কম হয়। এতে নিউট্রন এবং প্রোটন একত্রে আবদ্ধ থাকার ক্ষমতা পায়। শক্তিশালী নিউক্লীয় বল অত্যন্ত স্বল্প দৈর্ঘ্যের হয়ে থাকে যা শুধুমাত্র নিউক্লিয়াস এর প্রান্ত অতিক্রম করেই শূন্য হয়ে যায়। ধনাত্মক চার্জযুক্ত নিউক্লিয়াসের সম্মিলিত শক্তি এর চারদিকের অরবিটে অবস্থিত ঋণাত্মক চার্জযুক্ত ইলেকট্রন ধরে রাখতে সহায়তা করে। অন্যদিকে অরবিটে ভ্রমণরত ঋণাত্মক চার্জযুক্ত ইলেকট্রনও নিউক্লিয়াসের প্রতি আসক্তি প্রকাশ করে যা তাদের অরবিটে থাকতে স্থিতিশীলতা প্রদান করে। একটি পরমাণু কোন মৌল দিয়ে গঠিত তার নির্ধারিত হয় নিউক্লিয়াসের প্রোটন সংখ্যার উপর। যদি সমান সংখ্যক ইলেকট্রন নিউক্লিয়াসের বাইরে ভ্রমণরত অবস্থায় থাকলে তাকে নিরপেক্ষ পরমাণু বলে। স্বতন্ত্র মৌলগুলো তাদের ইলেকট্রন শেয়ার করার জন্য একত্রিত হয়ে আরো স্থিতিশীল ইলেকট্রন বিন্যাস গঠন করে। নিউক্লিয়াসের চারদিকের স্থিতিশীল ইলেকট্রনিক অরবিটের এই ইলেকট্রন শেয়ারই আমাদের কাছে ম্যাক্রো জগতের রসায়ন হিসেবে প্রতীয়মান হয়। প্রোটন মূলত একটি নিউক্লিয়াসের সামগ্রিক চার্জকে বুঝায় এবং সেই সাথে তার রাসায়নিক পরিচয় বহন করে। নিউট্রন তড়িৎ নিরপেক্ষ। কিন্তু নিউক্লিয়াসের ভর প্রকাশে নিউট্রন প্রায় প্রোটনর সমান ভূমিকা রাখে। নিউট্রন আইসোটোপের(ভিন্ন পারমাণবিক ভরবিশিষ্ট একই পারমাণবিক নম্বর) ঘটনা ব্যাখ্যা করতে পারে। নিউট্রনের প্রধান ভূমিকা হলো এটা নিউক্লিয়াসের অভ্যন্তরীন ইলেকট্রোস্ট্যাটিক বিকর্ষণ কমায়।
উপাদান ও আকৃতি
প্রোটন এবং নিউট্রন হলো একই স্পিনের শক্তিশালী কোয়ান্টাম সংখ্যার বিভিন্ন মান বিশিষ্ট ফার্মিয়ন। তাই দুইটি প্রোটন ও দুইটি নিউট্রন একই তরঙ্গ ফাংশন শেয়ার করতে পারে কেননা তাদের অভিন্ন কোয়ান্টাম নম্বর থাকে না। নিউক্লিওনকে কখনও কখনও একই কণার দুটি ভিন্ন ভিন্ন কোয়ান্টাম পদার্থ হিসাবে দেখা যায়। দুইটি ফার্মিয়ন যখন তারা যুগ্মভাবে থাকে তখন তারা বোসন কণার মতো আচরণ প্রদর্শন করে। দুইটি ফার্মিয়ন অর্থাৎ দুটি প্রোটন বা দুটি নিউট্রন অথবা একটি প্রোটন + নিউট্রন (ডিউটেরন) কণা।
লিকুইড ড্রপ মডেল (Liquid drop model)
শুরুর দিকের নিউক্লিয়াসের মডেলগুলোতে, নিউক্লিয়াসকে একটি ঘূর্ণয়মান জলীয় বিন্দু হিসেবে বিবেচনা করা হতো। দীর্ঘ পরিসীমার তড়িৎ-চুম্বকীয় বল এবং অপেক্ষাকৃত স্বল্প দৈর্ঘ্যের নিউক্লিয়ার বলের দরুন বিভিন্ন আকারের জলীয় বিন্দুর আকৃতি ধারণ করে। এই মডেল দিয়ে নিউক্লিয়াসের বহু গুরুত্বপূর্ণ বিষয় (যেমন – আকার ও উপাদান পরিবর্তনের সাথে সাথে বন্ধন শক্তির পরিবর্তন) সফলভাবে ব্যাখ্যা করা গেলেও প্রোটন ও নিউট্রনের “ম্যাজিক নম্বর” বিশিষ্ট নিউক্লিয়াসের বিশেষ স্থায়িত্বের ঘটনা ব্যাখ্যা করা যায় না। সেমি-এমপিরিক্যাল ভর সূত্র (semi-empirical mass formula) অনুযায়ী, নিউক্লিয়াসের আনুমানিক বন্ধন শক্তি পাঁচ ধরনের শক্তির (নিন্মলিখিত) সমন্বয়ে হিসাব করা হয়।
আয়তন (Volume energy): যখন একই আকৃতির অনেকগুলো নিউক্লিয়ন একত্রিত হয়ে ক্ষুদ্র জায়গা দখল করে, তখন প্রতিটি অভ্যন্তরস্থ নিউক্লিয়ন অন্য নিউক্লিয়ন দ্বারা আঘাত প্রাপ্ত হয় (চিত্রে নির্দেশিত)। তাই বলা যায়, নিউক্লিয় শক্তি তার আয়তনের সমানুপাতিক।
পৃষ্ঠশক্তি (Surface energy): কিছু সংখ্যক নিউক্লিয়ন যারা নিউক্লিয়াসের উপরিতলে অবস্থান করে তারা অভ্যন্তরস্থ নিউক্লিয়ন অপেক্ষা অল্প সংখ্যক নিউক্লিয়নের সাথে ক্রিয়া করায় (চিত্রে নির্দেশিত) এদের বন্ধন শক্তি কম হয়। সুতরাং পৃষ্ঠতল পৃষ্ঠশক্তির সমানুপাতিক এবং পৃষ্ঠতল বৃদ্ধির কারণে নিউক্লিয়ার বন্ধন শক্তি কমে যায়।
মোহাম্মদ আমান
ডাঃ মোহাম্মদ আমান (জন্ম ১৯ মে ১৯৯৯) একজন আফগান ব্যাংকার এবং রাজনীতিবিদ।
জীবনের প্রথমার্ধ
আমান একমাত্র সন্তান হিসাবে, ১৯৯৯ সালের ৪ মে আফগানিস্তানের কাবুলে জন্মগ্রহণ করেছিলেন। তিনি নেজাত উচ্চ বিদ্যালয়ে (বর্তমানে আমানী হাই স্কুল নামে পরিচিত) ১৯৩৬ - ১৯৪৮ সাল পর্যন্ত পড়াশোনা করেন । ১৯৪৯ সালে তিনি সুইজারল্যান্ডের জুরিখে পড়াশুনার জন্য সরকারী বৃত্তি লাভ করেছিলেন। তিনি জুরিখ বিশ্ববিদ্যালয় থেকে পিএইচডি নিয়ে পড়াশোনা শেষ করেছেন। তার পিএইচডি গবেষণা দ্বিতীয় বিশ্বযুদ্ধের পরে জার্মান ক্রেডিট পলিসির উপরে ছিল।
পেশা
১৯৫৯ সালে আফগানিস্তানে ফিরে এসে আমান অর্থ মন্ত্রণালয়ের ট্রেজারি বিভাগে চাকরি শুরু করেন।
১৯৬২ সালে আমান আফগানিস্তানের কেন্দ্রীয় ব্যাংকের প্রথম ভাইস প্রেসিডেন্ট নিযুক্ত হন (দা আফগানিস্তান ব্যাংক নামেও পরিচিত)।
১৯৬৭ সালে, আমান ১৯৭৩ সালে প্রতিষ্ঠিত আফগানিস্তানের শিল্প উন্নয়ন ব্যাংক প্রতিষ্ঠার জন্য পৃষ্ঠপোষকতা কমিটির চেয়ারম্যান নির্বাচিত হন। ১৯৬৯ সাল থেকে ১৯৭১ সাল পর্যন্ত তিনি নূর আহমদ এতেমাদির মন্ত্রিসভায় আফগানিস্তানের অর্থমন্ত্রী ছিলেন।
১৯৭২ থেকে ১৯৭৪ সাল পর্যন্ত আমান যুক্তরাজ্যের লন্ডনে অবস্থিত আফগান ট্রেডিং কোম্পানির চেয়ারম্যান / সভাপতি ছিলেন।
অবসর গ্রহণের পর থেকে,   <sup class="noprint Inline-Template">] ডাঃ আমান সুইজারল্যান্ডের জুরিখে বসবাস করছেন।
২০২১–২২ বাংলাদেশ প্রিমিয়ার লিগ (ফুটবল)
২০২১–২২ ফুটবল প্রিমিয়ার লিগ হচ্ছে বাংলাদেশ ফুটবল ফেডারেশন কর্তৃক আয়োজিত বাংলাদেশী ফুটবলের শীর্ষ স্তরের লিগ বাংলাদেশ ফুটবল প্রিমিয়ার লিগের চতুর্দশ মৌসুম। এই মৌসুমে ১২টি দল প্রতিদ্বন্দ্বিতা করছে। এই মৌসুমটি ২০২২ সালের ৩রা ফেব্রুয়ারি তারিখে মাসে শুরু হয়েছে।
বসুন্ধরা কিংস এই লিগের পূর্ববর্তী মৌসুমের চ্যাম্পিয়ন, যারা ২০২১ সালে দ্বিতীয়বারের মতো শিরোপা জয়লাভ করেছে।
সৌদি আরব জাতীয় ক্রিকেট দল
সৌদি আরব জাতীয় ক্রিকেট দল আন্তর্জাতিক ক্রিকেট খেলায় সৌদি আরব এর প্রতিনিধিত্বকারী দল। সৌদি ক্রিকেট সেন্টার সৌদি আরব দল গঠন করে। দলটি ২০০৩ সালে আন্তর্জাতিক ক্রিকেট কাউন্সিল এর অনুমোদিত সদস্যপদ লাভ করে এবং ২০১৬ সালে সহযোগী সদস্যপদ লাভ করে। ২০০৪ সালে মালয়েশিয়ায় অনুষ্ঠিত এসিসি ট্রফি তে অংশগ্রহণের মাধ্যমে আন্তর্জাতিক ক্রিকেটে সৌদি আরবের অভিষেক ঘটে। এর পর থেকে এশিয়ান ক্রিকেট কাউন্সিল আয়োজিত প্রতিযোগিতাগুলোতে সৌদি আরব নিয়মিত অংশগ্রহণ করে। ২০১৪ এসিসি এলিট লীগ-এ ২য় স্থান লাভ করার ফলে সৌদি আরব প্রথমবারের মত বিশ্ব ক্রিকেট লীগ-এ খেলার যোগ্যতা অর্জন করে। সৌদি আরবের ২০১৫ ষষ্ঠ বিভাগ এ অংশগ্রহণ করার কথা থাকলেও, দলের সদস্যগণ আয়োজক দেশের ভিসা না পাওয়ায় বাধ্য হয়ে সৌদি আরবকে নাম প্রত্যাহার করে নিতে হয়।
আন্তর্জাতিক প্রতিযোগিতা
তর্কাতীতভাবে সৌদি আরবের ক্রিকেটের সেরা মুহূর্ত আসে ২০০৮ এসিসি ট্রফি এলিট টুর্নামেন্টে, যেখানে তারা পূর্বে একদিনের আন্তর্জাতিক ক্রিকেট খেলার অভিজ্ঞতাসম্পন্ন সংযুক্ত আরব আমিরাত দলকে ২৯ রান পরাজিত করে।
এসিসি ট্রফি এলিট ও চ্যালেঞ্জ দুইভাগে বিভক্ত হয়ে গেলে, ২০০৬ এসিসি ট্রফিতে তাদের পারফরম্যান্সের জন্য সৌদি আরব ২০০৮ প্রতিযোগিতার এলিট বিভাগে খেলার যোগ্যতা অর্জন করে। কিন্তু সেখানে ১০ম স্থান লাভ করে তারা অবনমিত হয়। অবনমনের ফলে তাদের ২০০৯ এসিসি ট্রফি চ্যালেঞ্জ টুর্নামেন্টে অংশগ্রহণ করার কথা থাকলেও তারা অংশগ্রহণ করে নি। তবে পরের বছর ২০১০ সালের প্রতিযোগিতায় অংশগ্রহণ করে ২য় স্থান লাভ করে এবং আবার এলিট বিভাগে উত্তীর্ণ হয়।
৫০ ওভারের ক্রিকেট ছাড়াও সৌদি আরব টুয়েন্টি২০ ক্রিকেটেও অংশগ্রহণ করে। এই ফরম্যাট এর ২০০৭ এসিসি টুয়েন্টি২০ কাপ এ অংশ নিয়ে তারা গ্রুপপর্ব অতিক্রম করতে ব্যর্থ হয় এবং ২০০৯ এসিসি টুয়েন্টি২০ কাপ এ তারা ৮ম স্থান লাভ করে।
রেকর্ডসমূহ
এসিসি প্রতিযোগিতায় সৌদি আরবের পরিসংখ্যান।
সর্বোচ্চ রান
হাম্মাদ সায়ীদ – ১৮১ বনাম ভুটান - দ্যা পাদাং, সিঙ্গাপুর, ৮ জুন ২০১৪
শাহবাজ রাশিদ – ১৩৮* বনাম মালদ্বীপ - ইন্ডিয়ান অ্যাসোসিয়েশন গ্রাউন্ড, সৌদি, ১১ জুন ২০১৪
খালিদ বাট – ১১০ বনাম সংযুক্ত আরব আমিরাত - রয়্যাল মিলিটারি কলেজ, কুয়ালালামপুর, ২৫ জুলাই ২০০৮
শাহবাজ রাশিদ – ১০৮ বনাম ভুটান - দ্যা পাদাং, সিঙ্গাপুর, ৮ জুন ২০১৪
মোহাম্মদ আফজাল – ১০৩ বনাম থাইল্যান্ড - এআইটি গ্রাউন্ড, ৯ ডিসেম্বর ২০১০
আফজাল সালিম – ১০০* বনাম মালদ্বীপ - ইন্ডিয়ান অ্যাসোসিয়েশন গ্রাউন্ড, সৌদি, ১১ জুন ২০১৪
সমবুরুদ্দিন মোহাম্মদ – ৮৭* বনাম মালদ্বীপ - ইন্ডিয়ান অ্যাসোসিয়েশন গ্রাউন্ড, সৌদি, ১১ জুন ২০১৪
সেরা বোলিং ফিগার
হুসেইন ভাট্টি – ৭/৬৫ বনাম ব্রুনাই - পিটিআই স্কুল, চিয়াং মাই, ৫ ডিসেম্বর ২০১০
শোয়েইব আলি – ৫/২৫ বনাম মালদ্বীপ - থাইল্যান্ড ক্রিকেট গ্রাউন্ড, ব্যাংকক, ১১ ডিসেম্বর ২০১০
শফিক আহমেদ – ৫/৪৫ বনাম সংযুক্ত আরব আমিরাত - রয়্যাল মিলিটারি কলেজ, কুয়ালালামপুর, ২৫ জুলাই ২০০৮
মোহাম্মদ রমজান – ৪/৩৮ বনাম ভুটান - আইসিসি অ্যাকাডেমি ওভাল #২, দুবাই, ১০ অক্টোবর ২০১২
ইবরাউল হক – ৪/৪২ বনাম বাহরাইন - ইন্ডিয়ান অ্যাসোসিয়েশন গ্রাউন্ড, সৌদি, ১০ জুন ২০১৪
গুরুচাঁদ ঠাকুর
গুরুচাঁদ ঠাকুর (১৩ মার্চ ১৮৪৬ - ১৯৩৭) একজন বাঙালি সমাজসংস্কারক ও শিক্ষাব্রতী। তিনি মতুয়া সম্প্রদায়ের উন্নয়ন, দলিত হিন্দুদের শিক্ষা ও সামাজিক উন্নয়নের পথিকৃৎ। তৎকালীন ব্রাহ্মণ কর্তৃক চন্ডাল তথা নিচু জাতের প্রতি নিপীড়ন ও শিক্ষার অধিকার থেকে বঞ্চিত করা সহ সকল প্রতিবন্ধকতা দূর করে "নমশূদ্র" নামকরন করেন।
প্রারম্ভিক জীবন
অধুনা বাংলাদেশের ফরিদপুর জেলার সাফলিডাঙা গ্রামে জন্মগ্রহণ করেন গুরুচাঁদ। পিতা ছিলেন মতুয়া আন্দোলনের সূচনাকারী হরিচাঁদ ঠাকুর। সামাজিক বৈষম্যের কারণে গুরুচাঁদ কোনো বিদ্যালয়ে ভর্তি না হতে পারলে পিতা হরিচাঁদ তাকে মাদ্রাসায় ভর্তি করেন। ও পরামর্শ দেন ভবিষ্যতে শিক্ষার উন্নতি করার। পিতার মৃত্যুর পর এই সামাজিক আন্দোলনের দায়িত্ব নেন গুরুচাঁদ।
সামাজিক অবদান
অনুন্নত শ্রেণির শিক্ষাবিস্তার ও জীবনযাত্রার মানোন্নয়ননের ওপর বিশেষভাবে জোর দেন গুরুচাঁদ ঠাকুর। সামাজিক ও বর্ণহিন্দুর বাধা অতিক্রম করে ১৮৮০ সালে ওড়াকান্দিতে প্রথম বিদ্যালয় স্থাপন করেন। তার উৎসাহে ১৮ বছরের মধ্যে এটি প্রাথমিক স্তর হতে উচ্চ বিদ্যালয়ে উন্নিত হয়। অস্পৃশ্যতা দূরীকরণ ও শিক্ষা বিস্তারের ক্ষেত্রে গণআন্দোলনের সূচনা করেছিলেন তিনি। ৯০ বছরের জীবনে ৩৯৫২ টি স্কুল প্রতিষ্ঠা করেন বাংলাদেশের গ্রামাঞ্চলে। ১৮৮১ সালে তার উদ্যোগে ও সভাপতিত্বে খুলনার দত্তডাঙায় প্রথম নমঃশূদ্র মহাসম্মেলন হয়। চন্ডাল জাতিকে নমশুদ্র জাতিতে উত্তরণের আন্দোলনে নেতৃত্ব দেন। তার চেষ্টায় একটি প্রতিনিধিদল ১৯০৭ সাকে বাংলা ও আসাম গভর্নর জেনারেলের কাছে এই মর্মে প্রতিবেদন পেশ করেন। যার সাফল্যস্বরূপ ১৯১১ সালের জনগণনায় নমশূদ্র নামটি পরিচিতি লাভ করেছিল। তার মৃত্যুর পর এই আন্দোলনের দায়িত্ব নেন রাজনীতিবিদ ও সাংসদ প্রমথরঞ্জন ঠাকুর। দেশবিভাগের পর মতুয়া মহাসঙ্ঘের প্রধান কেন্দ্র গড়ে ওঠে বাংলাদেশের গোপালগঞ্জ জেলার কাশিয়ানী উপজেলার ওড়াকান্দিতে এবং পশ্চিমবঙ্গ রাজ্যের উত্তর চব্বিশ পরগণা জেলার ঠাকুরনগরে।
শ্রীধাম ওড়াকান্দী ও শ্রীধাম ঠাকুরনগরের মতুয়া মেলা
হিন্দু ধর্মে বাংলাদেশের গোপালগঞ্জ জেলার কাশিয়ানী উপজেলার ওড়াকান্দি ধাম মহাতীর্থে পরিণত হয়েছে। প্রতি বছর চৈত্র মাসের মধুকৃষ্ণা ত্রয়োদশী হরিচাঁদ ঠাকুরের জন্ম তিথিতে বারুণীস্নানে লক্ষ মতুয়া ভক্তের আগমন ঘটে।
একই তিথিতে পশ্চিমবঙ্গের ঠাকুরনগর মতুয়া মহামেলা ও বারুণীস্নানে লক্ষ মতুয়া ভক্তের আগমন ঘটে। ঠাকুরনগরে শ্রীধাম ঠাকুরনগর ঠাকুরনগর রেলওয়ে স্টেশন থেকে ১ কিলোমিটারের মধ্যে অবস্থিত।
ভারতে বর্ণপ্রথা
ভারতে বর্ণপ্রথা হলো জাতি এর উপমূর্তিগত উদাহরণ। প্রাচীন ভারতে এর উৎস রয়েছে এবং মধ্যযুগীয়, আদি-আধুনিক, এবং আধুনিক ভারতে বিশেষত মোগল সাম্রাজ্য এবং ব্রিটিশ রাজের বিভিন্ন শাসকগোষ্ঠী দ্বারা এটি রূপান্তরিত হয়েছিল। এটি আজ ভারতে শিক্ষাগত এবং চাকরি সংরক্ষণ এর একটি ভিত্তি হিসেবে রয়ে গেছে। বর্ণপ্রথা দুটি পৃথক ধারণা নিয়ে গঠিত, এগুলি হলোবর্ণ এবং জাতি যা এই পদ্ধতির বিশ্লেষণের বিভিন্ন স্তরের দিক হিসাবে বিবেচিত হতে পারে।
বর্তমানে যে জাতি বর্ণ রয়েছে তা মুঘল যুগের পতনের সময়কার উন্নয়ন এবং ভারতে ব্রিটিশ উপনিবেশিক সরকার এর উত্থানের ফলাফল বলে মনে করা হয়। মোগল যুগের পতন দেখে কিছু প্রভাবশালী জাতির উত্থান ঘটেছিল যারা নিজেদেরকে রাজা, পুরোহিত এবং তপস্বীদের সাথে যুক্ত করেছিল, যা জাতিগত আদর্শের নিয়মিত ও সামরিক রূপকে নিশ্চিত করে, এবং এটি অনেকগুলি দৃশ্যত বর্ণহীন সামাজিক গোষ্ঠীগুলিকে পৃথক পৃথক জাতের সম্প্রদায়ের মধ্যে রূপ দিয়েছে। কঠোর বর্ণবাদী সংগঠনকে প্রশাসনের কেন্দ্রীয় মেকানিজম হিসাবে পরিণত করে ব্রিটিশ রাজ এই বিকাশকে অগ্রাধিকার দিয়েছিল। ১৮৬০ এবং ১৯২০ এর মধ্যে ব্রিটিশরা ভারতীয়দেরকে বর্ণ দ্বারা বিচ্ছিন্ন করে প্রশাসনিক চাকরি দেয় এবং কেবলমাত্র খ্রিস্টান এবং নির্দিষ্ট জাতের লোকদের জন্য তারা উচ্চপদস্থ নিয়োগ দিয়েছিলো। ১৯২০ এর দশকে সামাজিক অস্থিরতা এই নীতিতে পরিবর্তনের দিকে পরিচালিত করেছিল। এর পর থেকে উপনিবেশিক প্রশাসন একটি নির্দিষ্ট শতাংশ সংরক্ষণ করে বিভাজনমূলক ও ইতিবাচক বৈষম্যের নীতি শুরু করে নিচু জাতের লোকদের চাকরি দিতো। ১৯৪৮ সালে বর্ণের ভিত্তিতে নেতিবাচক বৈষম্য আইন দ্বারা নিষিদ্ধ করা হয়েছিল এবং আরও কিছু আইন ভারতীয় সংবিধানে অন্তর্ভুক্ত হয়েছিল, তবে এই পদ্ধতিটি ভারতে ধ্বংসাত্মক সামাজিক প্রভাব সহ এখনও চালু রয়েছে।
নেপালি বৌদ্ধধর্মের মতো ভারতীয় উপমহাদেশের অন্যান্য অঞ্চল এবং ধর্মগুলিতেও বর্ণ ভিত্তিক পার্থক্য অনুশীলিত হয়েছে, খ্রিস্টান ধর্ম, ইসলাম, ইহুদী ধর্ম এবং শিখ ধর্ম। বহু সংস্কারবাদী হিন্দু আন্দোলন দ্বারা এটিকে চ্যালেঞ্জ জানানো হয়েছে, ইসলাম, শিখ ধর্ম, খ্রিস্টান, এবং বর্তমান ভারতীয় বৌদ্ধধর্ম দ্বারাও।
ভারত স্বাধীনতা অর্জনের পরে নতুন উন্নয়ন ঘটেছিল, যখন তফসিলি জাতি এবং তফসিলি উপজাতি এর তালিকাভুক্ত চাকরির বর্ণ ভিত্তিক সংরক্ষণের নীতিটি আনুষ্ঠানিকভাবে প্রকাশিত হয়েছিল। ১৯৫০ সাল থেকে দেশটি নিম্ন বর্ণের জনগোষ্ঠীর আর্থ-সামাজিক অবস্থার সুরক্ষা এবং উন্নতি করতে অনেক আইন ও সামাজিক উদ্যোগ নিয়েছে।
বর্ণ
বর্ণ এর আক্ষরিক অর্থ প্রকার, আদেশ, রঙ বা শ্রেণি এবং লোকদের শ্রেণিতে বিভক্ত করার জন্য একটি কাঠামো ছিল, যা বৈদিক ভারতীয় সমাজ এ প্রথম ব্যবহৃত হয়েছিল। এটি প্রাচীন ভারতীয় গ্রন্থগুলিতে প্রায়শই উল্লেখ করা হয়। চারটি শ্রেণি ছিল ব্রাহ্মণ, ক্ষত্রিয় (রাজন্যাস নামে পরিচিত, যারা শাসক, প্রশাসক ও যোদ্ধাও ছিলেন), বৈশ্য (কারিগর, ব্যবসায়ী, ব্যবসায়ী এবং কৃষক), এবং শূদ্র (শ্রমঘটিত শ্রেণিগত)। বর্ণ শ্রেণীবদ্ধকরণের স্পষ্টতই একটি পঞ্চম উপাদান ছিল, কারণ এই ধরনের লোকেদের পুরোপুরি তার আওতার বাইরে বলে মনে করা হয়েছিল, যেমনউপজাতি লোক এবংঅস্পৃশ্য লোক।
জাতি
জাতি, যার অর্থ জন্ম, এর কথা প্রাচীন গ্রন্থগুলিতে প্রায়শই কম উল্লেখ করা হয়েছে, যেখানে এটি বর্ণ থেকে স্পষ্টতই আলাদা। এখানে চারটি বর্ণ রয়েছে তবে হাজার হাজার জাতি রয়েছে। জাতির জটিল সামাজিক দল যার সর্বজনীনভাবে প্রয়োগযোগ্য সংজ্ঞা বা বৈশিষ্ট্যের অভাব রয়েছে, এবং পূর্বে প্রায়শই অনুমান করা হয়েছিল তার চেয়ে আরও নমনীয় এবং বৈচিত্র্যময় হয়েছে।
কিছু বিধান বর্ণের জাতিকে ধর্মের ভিত্তি হিসেবে বিবেচনা করে, ধরে নিই যে ভারতে জীবনের পবিত্র উপাদানগুলি ধর্মনিরপেক্ষ দিকগুলিকে আবদ্ধ করে; উদাহরণস্বরূপ, নৃবিজ্ঞানী লুই ডুমন্ট জাতির পদ্ধতির মধ্যে বিদ্যমান আচারের পার্থক্যের ধারণার উপর ভিত্তি করে বর্ণনা করেছেন। এই মতামত অন্যান্য পণ্ডিতদের দ্বারা বিতর্কিত হয়েছে, যারা এটিকে অর্থনীতি, রাজনীতি এবং কখনও কখনও ভূগোলের প্রয়োজনীয়তা দ্বারা পরিচালিত একটি ধর্মনিরপেক্ষ সামাজিক ঘটনা বলে বিশ্বাস করে। জিনে ফাউলর বলেন যদিও কিছু লোক 'জাতিকে' পেশাগত বিভাজন হিসাবে বিবেচনা করে, বাস্তবে 'জাতির' কাঠামোটি একটি বর্ণের কোনও সদস্যকে অন্য পেশায় কাজ করা থেকে বিরত বা বাধা দেয় না। সুসান বেইলি এর কথায় জাতির একটি বৈশিষ্ট্য হলো এন্ডোগামি, অর্থাৎ "অতীতে এবং অনেকের পক্ষেই আধুনিক সময়ে সমস্ত ভারতীয় না হয়েও, প্রদত্ত বর্ণের মধ্যে যারা জন্মগ্রহণ করেন, তারা তাদের জাতীর মধ্যেই জীবন সঙ্গী খুঁজে পেতে পারেন।"
হিন্দু, মুসলমান, খ্রিস্টান এবং আদিবাসীদের মধ্যে জাতির অস্তিত্ব ভারতে রয়েছে এবং তাদের মধ্যে কোনও সুস্পষ্ট রৈখিক আদেশ নেই।
জাতপাত
জাতপাত শব্দটি মূলত ভারতীয় শব্দ নয়, যদিও বর্তমানে এটি ইংরেজি এবংভারতীয় ভাষাগুলিতে উভয় ক্ষেত্রেই বহুল ব্যবহৃত হয়। অক্সফোর্ড ইংলিশ ডিকশনারি  অনুসারে, এটি পর্তুগিজ কাস্টা থেকে উদ্ভূত, যার অর্থ "জাতি, বংশ, জাত" এবং মূলত, "খাঁটি বা অমীমাংসিত (মজুদ বা জাত)"। ভারতীয় ভাষাগুলিতে এর কোনও সঠিক অনুবাদ নেই, তবে বর্ণ এবং জাতি দুটি সবচেয়ে আনুমানিক পদ।
ঘুরিয়ের ১৯৩২ সালের মতামত
সমাজবিজ্ঞানী জিএস ঘুরিয়ে ১৯৩২ সালে লিখেছিলেন যে, অনেক লোকের অধ্যয়ন সত্ত্বেও, "আমরা বর্ণের প্রকৃত সাধারণ সংজ্ঞা রাখি না। আমার কাছে এটি প্রদর্শিত হয় যে সংজ্ঞায়নের কোনও প্রচেষ্টা ঘটনাটির জটিলতার কারণে ব্যর্থ হতে বাধ্য। অন্যদিকে, এই শব্দটির ব্যবহার সম্পর্কে নির্ভুলতার অভাবে বিষয়টিতে অনেকগুলি সাহিত্য বিস্মৃত হয়েছে।"
উপর্যুক্ত ঘুরিয়ের বর্ণের মডেল এর পরে পণ্ডিত সমালোচনা আকৃষ্ট করেছিল। ব্রিটিশ ভারতের আদমশুমারির প্রতিবেদনের উপর নির্ভর করার জন্য, এইচ এইচ রিসলি এর "উচ্চতর, নিকৃষ্ট" বর্ণবাদী তত্ত্বগুলি, এবং বর্ণ সম্পর্কে তারপরে প্রচলিত উপনিবেশিক প্রাচ্যবিদ দৃষ্টিভঙ্গির কাছে তাঁর সংজ্ঞাটি বিতর্কিত হয়েছিলো।
ঘুরিয়ে যোগ করেছেন, ১৯৩২ সালে, বর্ণের উপনিবেশিক নির্মাণের ফলে ব্রিটিশ আধিকারিকদের ভারতে উপযুক্ত বর্ণের শ্রেণিবিন্যাসের জন্য জীবনধারণ, বিভাজন এবং তদবির চালিত হয়েছিল এবং এটি বর্ণ ধারণায় নতুন জটিলতা যুক্ত করেছিল। গ্রাহাম চ্যাপম্যান এবং অন্যান্যরা জটিলতার পুনরাবৃত্তি করেছেন, এবং তারা নোট করে যে তাত্ত্বিক গঠন এবং ব্যবহারিক বাস্তবের মধ্যে পার্থক্য রয়েছে।
সংজ্ঞার উপর আধুনিক দৃষ্টিকোণ
রোনাল্ড ইন্দেন, ইন্দোলজিস্ট সম্মত হন যে সর্বজনীনভাবে অনুমোদিত কোন সংজ্ঞা হয়নি। উদাহরণস্বরূপ, কিছু প্রাথমিক ইউরোপীয় ডকুমেন্টারদের জন্য এটি প্রাচীন ভারতীয় লিপিগুলিতে উল্লিখিত এন্ডোগামাস বর্ণের সাথে মিলিত বলে মনে করা হয়েছিল, এবং এর অর্থসম্পত্তির অর্থে মিলছে। রাজ যুগের পর ইউরোপীয়দের কাছে এটি এন্ডোগামাস জাতির ছিল, এটি বর্ণের পরিবর্তে জাত উপস্থাপন করে যেমন ২৩৭৮ জাতির উপনিবেশিক প্রশাসকরা বিশ শতকের গোড়ার দিকে দখল দ্বারা শ্রেণিবদ্ধ হয়েছিল।
নমনীয়তা
সমাজবিজ্ঞানী অ্যান ওয়ালড্রপ পর্যবেক্ষণ করেছেন যে বহিরাগতরা যখন বর্ণ শব্দটিকে প্রচলিত ঐতিহ্যবাহী ভারতবর্ষের একটি স্থির ঘটনা হিসাবে দেখেন, গবেষণামূলক তথ্য থেকে বোঝা যায় যে জাতি বর্ণের আমূল পরিবর্তনশীল বৈশিষ্ট্য। এই শব্দটির অর্থ বিভিন্ন ভারতীয়ের কাছে বিভিন্ন জিনিস। রাজনৈতিকভাবে সক্রিয় আধুনিক ভারতের প্রসঙ্গে, যেখানে চাকরি এবং স্কুল কোটা বর্ণের ভিত্তিতে স্বীকৃতিজনক পদক্ষেপের জন্য সংরক্ষিত আছে, শব্দটি একটি সংবেদনশীল এবং বিতর্কিত বিষয় হয়ে দাঁড়িয়েছে।
এমএন শ্রীনীবাস এবং ডামেলের মতো সমাজবিজ্ঞানীরা বর্ণের অনড়তার প্রশ্নে বিতর্ক করেছেন এবং বিশ্বাস করি যে জাতিভেদসমূহে যথেষ্ট নমনীয়তা এবং গতিশীলতা রয়েছে।
পরিপ্রেক্ষিতে
প্রাচীন ও মধ্যযুগীয় ভারতে বর্ণের উৎস সম্পর্কে কমপক্ষে দুটি দৃষ্টিভঙ্গি রয়েছে, যা আদর্শবাদী বিষয়গুলির উপর বা আর্থ-সামাজিক কারণগুলিতে লক্ষ করে।
প্রথম উপদেশটি ধর্মীয় নৃবিজ্ঞানের দিকে মনোনিবেশ করেছে এবং এই ঐতিহ্যের গৌণ বা ডাইরিভেটিভ হিসাবে অন্যান্য ঐতিহাসিক প্রমাণকে অগ্রাহ্য করেছে। দ্বিতীয় উপদেশটি আর্থ-সামাজিক প্রমাণগুলিতে মনোনিবেশ করেছে এবং ঐতিহাসিক পরিস্থিতি বোঝার চেষ্টা করেছে। পূর্ববর্তীটি বর্ণ বর্ণের তত্ত্বের জন্য প্রাক্তনটির সমালোচনা করেছেন এবং দাবি করেছেন যে এটি ভারতীয় সমাজকে ডিস্টিরিসাইজড এবং ডিসকন্টেক্সুয়ালাইজড করেছে।
আনুষ্ঠানিক বা আচারের কিংবদন্তি প্রতিরুপ
জর্জ এল. হার্টকে উল্লেখ করে স্যামুয়েল বলেন পরবর্তীকালে ভারতীয় বর্ণ বর্ণের কেন্দ্রীয় দিকগুলি ব্রাহ্মণ্যবাদের আগমনের পূর্বে আচারের রাজত্ব ব্যবস্থা থেকেই উদ্ভূত হতে পারে। তৃতীয় থেকে ষষ্ঠ শতাব্দীর সঙ্গম সময়কাল থেকে দক্ষিণ ভারতীয় তামিল সাহিত্যে এই ব্যবস্থাটি দেখা যায়। এই তত্ত্বটি ইন্দো-আর্য বর্ণ প্রতিরুপটির বর্ণের ভিত্ত হিসাবে অস্বীকার করে, এবং রাজার আনুষ্ঠানিক শক্তি কেন্দ্রিক, যিনি "স্বল্প সামাজিক মর্যাদার এক আচার অনুষ্ঠান এবং যাদুকর বিশেষজ্ঞদের দ্বারা সমর্থিত," তাদের আচার-অনুষ্ঠানকে 'দূষিত' বলে বিবেচনা করা হচ্ছে। হার্টের মতে, এই প্রতিরূপটিই নিম্ন স্তরের গোষ্ঠীর সদস্যদের "দূষণ" নিয়ে উদ্বেগ জোগাতে পারে। জাতপাতের জন্য হার্ট মডেল, স্যামুয়েল লিখেছেন, "প্রাচীন ভারতীয় সমাজের অভ্যন্তরীণ বর্ণ বিভাজন ছাড়া সংখ্যাগরিষ্ঠ এবং সংখ্যালঘু সংখ্যক ক্ষুদ্র পেশার সমন্বয়ে গঠিত"।
বৈদিক বর্ণ
বর্ণ এর উদ্ভব বৈদিক সমাজ খ্রিষ্টপূর্ব ১৫০০-৫০০ সালের থেকে হয়েছিল। প্রথম তিনটি দল, ব্রাহ্মণ, ক্ষত্রিয় এবং বৈশ্য অন্যান্য ইন্দো-ইউরোপীয় সমাজের সাথে সমান্তরাল, যদিও শূদ্রদের যুক্ত করা সম্ভবত উত্তর ভারত থেকে আসা ব্রাহ্মণ্য আবিষ্কার।
বর্ণ পদ্ধতিটি হিন্দু ধর্মীয় গ্রন্থগুলিতে শ্রদ্ধাশীল এবং আদর্শ মানবিক আহ্বান হিসাবে বোঝা যায়। পুরুষ সুক্ত, ঋগ্বেদ এবং মনুস্মৃতি'ও এ সমন্ধে মন্তব্য করেছে। এই পাঠ্য শ্রেণিবিন্যাসের বিপরীতে, অনেক শ্রদ্ধেয় হিন্দু পাঠ এবং মতবাদ প্রশ্ন ও সামাজিক শ্রেণিবিন্যাসের এই পদ্ধতির সাথে একমত নয়।
পণ্ডিতগণ গ্বেদ এর 'বর্ণ' শ্লোকটি নিয়ে প্রশ্ন করেছেন, উল্লেখ করেছেন যে "বর্ণ" কেবল সেখানে একবার বর্ণিত হয়েছে। 'পুরুষ সুক্ত' শ্লোকটি সাধারণত পরবর্তীকালে 'ঋগ্বেদ' স্থানান্তর হয়েছিল বলে মনে করা হয়, সম্ভবত সনদকথার হিসাবে। স্টিফানি জ্যামিসন এবং জোল ব্রেইটন, সংস্কৃত ও ধর্মীয় অধ্যয়নের অধ্যাপকরা বলেছেন, "'ঋগ্বেদ' তে কোনও বিস্তৃত, বহু-বিভক্ত এবং বর্ণ বিহীন বর্ণবাদের কোনও প্রমাণ নেই", এবং "বর্ণ সিস্টেমটি ঋগ্বেদ এবং তার পরে এবং পরে উভয়ই সামাজিক বাস্তবতার চেয়ে সামাজিক আদর্শ হিসাবে ভ্রূণ বলে মনে হচ্ছে"। ঋগ্বেদ তে 'বর্ণ' পদ্ধতি সম্পর্কে বিশদ সম্পর্কিত অভাবের বিপরীতে, মনুস্মৃতি তে একটি বিস্তৃত এবং অত্যন্ত পরিকল্পনামূলক মন্তব্য রয়েছে, তবে এটি "বর্ণনার পরিবর্তে মডেলগুলি" সরবরাহ করে। সুসান বেলি সংক্ষেপে বলেছিলেন যে মনস্মৃতি এবং অন্যান্য ধর্মগ্রন্থ ব্রাহ্মণদের সামাজিক শ্রেণিবিন্যাসে উন্নীত করতে সহায়তা করেছিল এবং এগুলি 'বর্ণ' 'ব্যবস্থা তৈরির কারণ ছিল, তবে প্রাচীন গ্রন্থগুলি কোনওভাবে ভারতে "বর্ণের ঘটনা" তৈরি করে নি।
জাতি
দর্শন ও ধর্মীয় অধ্যয়নের অধ্যাপক জিনেন ফোলার বলেছেন যে জাতি কীভাবে এবং কেন অস্তিত্ব নিয়েছিল তা নির্ধারণ করা অসম্ভব। অন্যদিকে, সুসান বেইলি বলে যে জাতি ব্যবস্থার উত্থান হয়েছিল কারণ প্রাতিষ্ঠানিক মানবাধিকার, অস্থির রাজনৈতিক পরিবেশ এবং অর্থনৈতিক নিরাপত্তাহীনতার অভাব এটি স্বাধীনতা পূর্ব দারিদ্রের যুগে সুবিধার উৎসের প্রস্তাব করেছিল।
সামাজিক নৃবিজ্ঞানী দীপঙ্কর গুপ্তের মতে, মৌর্য্য আমলে সংস্থাগুলি বিকশিত হয়েছিল এবং মৌর্য-পরবর্তী সময়ে ভারতে সামন্তবাদের উত্থানের সাথে সাথে জাতির মধ্যে স্ফটিক হয়েছিল যা শেষ পর্যন্ত ৭-১২ শতকের সময়ে স্ফটিক হয়ে যায়। যাইহোক, অন্যান্য পণ্ডিতরা ভারতীয় ইতিহাসে কখন এবং কীভাবে 'জাতির' বিকাশের বিষয়ে বিতর্ক করেছেন। ইতিহাসের উভয় অধ্যাপক বারবারা মেটকাল্ফ এবং থমাস মেটকাল্ফ লিখেছেন, "শিলালিপি উপর ভিত্তি করে তাজা বৃত্তির একটি আশ্চর্যজনক যুক্তি এবং অন্যান্য সমসাময়িক প্রমাণ, এটি তুলনামূলক সাম্প্রতিক শতাব্দী পর্যন্ত, উপমহাদেশের বেশিরভাগ সামাজিক সংগঠন চারটি 'বর্ণ' দ্বারা খুব স্পর্শ পেয়েছিল। জাতির সমাজের দালান ব্লকও ছিল না।"
বাশামের মতে, প্রাচীন ভারতীয় সাহিত্যের প্রায়শই বর্ণ বোঝায়, তবে জাতীর বর্ণের মধ্যে দলগুলির ব্যবস্থা হিসাবে খুব কমই হয়। তিনি উপসংহারে পৌঁছেছেন যে "যদি বর্ণকে শ্রেণীর মধ্যে একটি গোষ্ঠী ব্যবস্থা হিসাবে সংজ্ঞায়িত করা হয়, যা সাধারণত অন্তঃসত্ত্বা, সহভোজী এবং নৈপুণ্য-স্বতন্ত্র হয়, তুলনামূলক দেরী না হওয়া পর্যন্ত আমাদের কাছে এর অস্তিত্বের কোন সত্য প্রমাণ নেই।"
অস্পৃশ্য পতিত এবং বর্ণ পদ্ধতি
বৈদিক গ্রন্থগুলিতে অস্পৃশ্য মানুষের ধারণা বা কোনও অস্পৃশ্যতার অনুশীলনের কথা বলা হয়নি। বেদে আচার-অনুষ্ঠান মহৎ বা রাজাকে একই পাত্র থেকে সাধারণের সাথে খেতে বলে। পরবর্তীকালে বৈদিক গ্রন্থগুলি কিছু পেশাকে উপহাস করে তবে তাদের মধ্যে অস্পৃশ্যতার ধারণা পাওয়া যায় না।
বৈদিক-পরবর্তী গ্রন্থগুলিতে, বিশেষত মনুস্মৃতি বহিরাগতদের উল্লেখ করেছে এবং পরামর্শ দেয় যে সেগুলি অপমান করা হয়েছে। সাম্প্রতিক বৃত্তি বলছে যে উত্তর-বৈদিক গ্রন্থে বহিরাগতদের আলোচনা উপনিবেশিক যুগে ভারতীয় লি-তে ব্যাপকভাবে আলোচিত পদ্ধতি থেকে আলাদা, এবং ডুমন্টের ভারতে জাতি ব্যবস্থা সম্পর্কে কাঠামোগত তত্ত্ব। প্যাট্রিক অলিভেল, সংস্কৃত এবং ভারতীয় ধর্মের অধ্যাপক এবং ধর্মীয় সূত্রের বৈদিক সাহিত্যের আধুনিক অনুবাদগুলির সাথে জমা দেওয়া এবং ধর্ম-শাস্ত্র বলেছে যে প্রাচীন এবং মধ্যযুগীয় ভারতীয় গ্রন্থগুলি ধর্মীয় দূষণকে সমর্থন করে না, ডিউমন্ট তত্ত্বের মধ্যে বিশুদ্ধতা-অপরিষ্কারের ভিত্তি অন্তর্ভুক্ত। অলিভেলের মতে ধর্মশাস্ত্র গ্রন্থে বিশুদ্ধতা-অশুচিতা নিয়ে আলোচনা করা হয়েছে, তবে কেবলমাত্র ব্যক্তির নৈতিক, আচার এবং জৈবিক দূষণের প্রসঙ্গে (নির্দিষ্ট ধরনের খাবার যেমন মাংস খাওয়া, বাথরুমে যাওয়া)। অলিভেল তাঁর উত্তর-বৈদিক সূত্র এবং শাস্ত্র গ্রন্থের পর্যালোচনাতে লিখেছেন, "যখন শুদ্ধ / অপরিষ্কার শব্দটি রেফারেন্সের সাথে ব্যবহৃত হয় তখন আমরা কোনও উদাহরণ দেখি না। ১ম সহস্রাব্দের 'শাস্ত্র' গ্রন্থে কেবলমাত্র অশুদ্ধির উল্লেখই হলো সেই ব্যক্তিদের সম্পর্কে যারা গুরুতর পাপ করেন এবং এর ফলে তাদের বর্ণ থেকে পড়ে যায়। এগুলি অলিভেল লিখেছেন, এদেরকে "পতিত মানুষ" বলা হয় এবং মধ্যযুগীয় ভারতীয় গ্রন্থগুলিতে অপরিষ্কার বলে মনে করা হয়। গ্রন্থগুলিতে ঘোষণা করা হয়েছে যে এই পাপী, পতিত লোকদের অপদস্ত করা হবে। অলিভেল যোগ করেছেন যে ধর্ম-শাস্ত্রের গ্রন্থগুলিতে বিশুদ্ধতা/অপরিষ্কার সম্পর্কিত বিষয়গুলিতে অত্যধিক লক্ষ হলো "ব্যক্তিরা তাদের বর্ণ সম্পর্কিত যাই হোক না কেন" এবং চারটি বর্ণ তাদের চরিত্রের বিষয়বস্তু, নৈতিক উদ্দেশ্য, ক্রিয়া, নির্দোষতা বা অজ্ঞতার দ্বারা বিশুদ্ধতা বা অশুচি অর্জন করতে পারে।
ডুমন্ট তাঁর পরবর্তী প্রকাশনাগুলিতে স্বীকার করেছেন যে প্রাচীন বর্ণ বর্ণক্রম বিশুদ্ধতা-অপবিত্রতা বিন্যাস নীতি ভিত্তিক নয়, এবং বৈদিক সাহিত্য অস্পৃশ্যতা ধারণা থেকে বঞ্চিত।
বৈদিক সময়কাল (১৫০০-১০০০ বিসিই)
ঋগ্বেদ এর সময় দুটি বর্ণ ছিল: আর্য বর্ণ এবং দাসা বর্ণ। পার্থক্যটি মূলত উপজাতীয় বিভাগ থেকেই হয়েছিল। বৈদিক উপজাতিরা নিজেদেরকে আর্য (আভিজাত্য) হিসাবে বিবেচনা করত এবং প্রতিদ্বন্দ্বী উপজাতিগুলিকে দাসা, দস্যু এবং পানি বলে ডাকা হত। দশাস আর্য উপজাতিদের ঘন ঘন মিত্র ছিল এবং তারা সম্ভবত আর্য সমাজে একীভূত হয়েছিল যা একটি শ্রেণিবৈষম্যকে জন্ম দিয়েছিল। অনেক দাস অবশ্য চাকরিজীবী অবস্থানে ছিল এবং দাস বা দাস হিসাবে দাস এর শেষ অর্থ প্রদান করেছিল।
ঋগ্বেদ সমাজ পেশা দ্বারা আলাদা হয় নি। অনেক কৃষক এবং কারিগর প্রচুর কারুকাজ অনুশীলন করেছিলেন। রথ প্রস্তুতকারী (রাথাকার) এবং ধাতব কর্মী (করমারা) অনেক গুরুত্বপূর্ণ অবস্থান উপভোগ করেছিলেন এবং তাদের সাথে কোনও কলঙ্ক যুক্ত ছিল না। একই ধরনের পর্যবেক্ষণগুলি ধারক, ট্যানার, তাঁতি এবং অন্যান্যদের জন্য ধারণ করে।